Sarah Azhari

Sarah Azhari iku salah sawijiné aktris lan modhél kang asalé saka Indonésia. Dhèwèké saduluré Ayu Azhari, Ibra Azhari lan Rahma Azhari. Sarah Azhari luwih akèh kerja dadi modhél tinimbang main filem utawa nyanyi.
Karo aktris senior kang jenengé Christine Hakim, Sarah Azhari main filem garapané sutradara Garin Nugroho kang judhulé Daun di Atas Bantal. Nalika taun 1999, Sarah nggawé album kang judhulé "Peluk Aku Cium Aku".

 Kasus 
Nalika sasi Juli 2005, Sarah Azhari kena kasus amarga dhèwèké dikabaraké nggebug wartawan infotaimen. Saka kasus iki Sarah Azhari banjur divonis kunjara suwéné patang sasi. Kasus iki durung rampung kabèh amarga Sarah Azhari durung bisa nampa kaputusan pengadilan lan duwé niyat kanggo ngajokaké banding nganti tingkat Mahkamah Agung.Indosiar.com: Sarah Azhari Lecehkan Wartawan indosiar.com (dipunundhuh tanggal 6 Juli 2011)

Akhir sasi November taun 2008, Sarah Azhari uga kena kasus panyebaran foto - foto bugil bareng karo adhiké Rahma Azhari. Foto - foto iki sumebar ing internèt. Kasus iki pungkasané ditangani karo pihak kang berwajib kanthi njaluk diréwangi pakar telematika kang jenengé Roy Suryo.
Ing sasi Maret taun 2009, Sarah Azhari wiwit nglakoni pamreksaan kang ana kaitané karo foto bugil iki. Sarah Azhari kang dikancani karo kuwasa hukumé ya iku Farhat Abbas akhiré nglaporaké Roy Suryo kanthi tuduhan nggawé èlèk jeneng.
Saliyané kasus iku, Sarah Azhari uga kena kasus liyané ngenani foto - foto mesum kang sumebar ing internét.kapanlagi.com (dipunundhuh tanggal 6 Juli 2011)

 Filmografi 
Film kang tau dibintangi Sarah Azhari ya iku:
 Daun di Atas Bantal (1998)
 Suami-suami Takut Istri The Movie (2008)
 Asmara
 Maafkan Daku Bila Mencintaimu
 Lost In Singapore

 Album 
Sarah Azhari uga nduwé album kang judhulé 
 Peluk Aku Cium Aku (1999)
 Sarah Azhari (2009)

 Cathetan suku 

Kategori:Aktris Indonésia
Kategori:Lair 1977